নিলামের আগে বাদ ৭ প্লেয়ার! KKR-এ ভেঙ্কটেশের ভবিষ্যৎ কী?

ওয়েব ডেস্ক: ২০২৪-এ শ্রেয়সের নেতৃত্বে চ্যাম্পিয়ন হলেও গত মেগা-নিলামের আগে রিটেনশন তালিকায় তাঁর নাম রাখেনি কলকাতা নাইট রাইডার্স (Kolkata Knight Riders)। সেই সঙ্গে আরও অনেক তারকাকে ছেড়ে দেয় কেকেআর (KKR)। পরে নিলাম থেকে বিরাট দামে ভেঙ্কটেশ আইয়ারকে দলে ফেরানো হয়। অধিনায়কের ব্যাটন তুলে দেওয়া হয় অভিজ্ঞ অজিঙ্ক রাহানের হাতে, যাঁকে মেগা-নিলাম থেকেই গতবার কেনে নাইট ম্যানেজমেন্ট। দলে ব্যাপক রদবদলের পর গত সিজনে হতাশাজনক পারফর্ম করে কেকেআর।

এবারের মিনি নিলামের আগেও একগুচ্ছ খেলোয়াড়কে ছেড়ে দিতে চলেছে নাইট শিবির। সূত্রের খবর, কেকেআর এবার রিটেনশন লিস্ট ছোট করে রিলিজের তালিকা (KKR Release List) বড় করতে চলেছে। যেমনটা শোনা যাচ্ছে, ৭ খেলোয়াড়কে এবার ছেড়ে দেবে কিং খানের ফ্র্যাঞ্চাইজি। সেই তালিকায় নাম উঠতে চলেছে গতবার ২৩.৭৫ কোটি টাকা দিয়ে কেনা ভেঙ্কটেশ আইয়ারেরও। আর কে কে থাকতে পারেন কেকেআর-এর রিলিজ লিস্টে? সেটা একবার দেখে নিন।

আরও পড়ুন: ঘাড়ে যন্ত্রণা নিয়ে মাঠ ছাড়লেন শুভমন! আর কি ব্যাট করবেন?

মিনি-নিলামের আগে কাদের রিলিজ করতে পারে কলকাতা নাইট রাইডার্স?

মঈন আলি (২ কোটি টাকা)

লুভনিথ সিসোদিয়া (৩০ লক্ষ টাকা)

রহমানুল্লাহ গুরবাজ (২ কোটি টাকা)

চেতন সাকারিয়া (৫০ লক্ষ টাকা)

ভেঙ্কটেশ আইয়ার (২৩.৭৫ কোটি টাকা)

কুইন্টন ডি কক (৩.৬ কোটি টাকা)

অনরিখ নর্কিয়া (৬.৫ কোটি টাকা)

শুধু দল নয়, ২০২৬ আইপিএল মরসুমের আগে দলের কোচিং স্টাফকেও ঢেলে সাজিয়েছে কলকাতা নাইট রাইডার্স। কিছুদিন আগেই দলের প্রধান কোচ হিসেবে নিযুক্ত হয়েছেন অভিষেক নায়ার। সম্প্রতি, অজি কিংবদন্তি শেন ওয়াটসনকে সহকারী কোচ হিসেবে নিয়োগ করা হয়েছে। এছাড়াও, নিউজিল্যান্ডের টিম সাউদির নাম ঘোষণা করা হয়েছে বোলিং কোচ হিসেবে। এবার এটাই দেখার যে, নতুনভাবে দল গড়তে গিয়ে নাইট শিবির ভারসাম্য খুঁজে পায় কী না।